લાટની એ લક્ષ્મીસમી સદાના સૈનિક પતિના ગૃહાસ્થાશ્રમનો અજેય ગઢ છે. એ ભટ્ટરાજ આ સિંહણસમી ધર્મપત્નીના ઉપર ગૃહસ્થાશ્રમનો બધો યે ભાર નાંખી નિશ્ચિત છતાં પૂર્ણ પ્રેમભર સાહસોની સેનાઓમાં નિર્ભય ભમે છે ને વિજય મેળવે છે. મંજરી હેમચંદ્રાચાર્ય જેવાને યે ગુણ ગૌરવથી નમાવી શકી છે. મંડનમિશ્રની સાધ્વી પત્ની સરસ્વતી આપણને આ મંજરી સાથે ખસુસ કરીને યાદ આવે છે. લાટમાં એ સુખી છે. એનો સંસાર ફળ્યો છે. હવે તો મહાશ્વેતા ને વૌસરીની એ પ્રેમલ ને ગર્વિલી માતા બની છે.